六肋，肉尾无毛。唐开元二十九年，滑州刺史李邕献马一匹，肉鬃麟腮，嘶不类似马声，日行三百里，名曰龙子。唐天宝年间，大宛进汗血马六匹，名红叱拨、紫叱拨、青叱拨、黄叱拨、丁香叱拨、桃花叱拨，上乃改名红玉、紫玉、平山、凌云、飞香、百花辇，命图于瑶光殿。《明皇杂录》：玄宗教舞马四百蹄，分为左右部，有名称曰某家骄，其曲曰《倾杯乐》。数十马皆衣以锦绣，络以金铎。每乐作，奋手鼓尾，纵横应节。《伽蓝记》：代宗时李怀仙贡名马，额高九尺，毛拳如麟，身被九花，故“九花虬”。帝以赠郭子仪曰“此马高大，称卿仪质，并紫玉鞭辔赠之